	Ādažu novada pašvaldības aģentūra „Carnikavas komunālserviss”

	(pasūtītāja nosaukums)

	Publisko iepirkumu likuma 9.panta kārtībā
Būvprojekta izstrāde “Baltezera kapsētas paplašināšana” Tallinas šoseja 83, zemes vienība ar kadastra apzīmējumu 80440130540, Baltezers, Ādažu novads 
(iepirkuma procedūras veids un nosaukums)

	Identifikācijas Nr.: PA „Carnikavas komunālserviss” 2026/34


	JAUTĀJUMS

	Lūdzu skaidrot nolikumā esošo piezīmi: 
*Šā Nolikuma izpratnē ar publisku ēku tiek saprasta tāda ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, savukārt ar publisku telpu tiek saprasta nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).

	ATBILDE UZ JAUTĀJUMU

	Pasūtītājs informē, ka iepirkuma nolikumā ietvertā piezīme/skaidrojums, kas apzīmēts ar zvaigznīti (*), ir saglabājusies redakcionālas neprecizitātes rezultātā un nav attiecināma uz šo iepirkuma procedūru.
Tā kā nolikuma tekstā nav attiecīgas atsauces uz minēto atrunu un tās saturs nav saistīts ar konkrētā iepirkuma priekšmetu vai prasībām, pretendenti, sagatavojot piedāvājumus, šo piezīmi/skaidrojumu nevajag ņemt vērā.
Pasūtītājs apliecina, ka iepirkuma dokumentācijas prasības un piedāvājumu vērtēšana tiks veikta, nepiemērojot minēto atrunu.

	JAUTĀJUMS

	Lūdzu skaidrot speciālista piesaistes būtību jomā: Arhitektūra – spēkā esošs būvprakses sertifikāts arhitektūras jomā? Ja PU paredz projektēt kapu celiņus un stāvlaukumu?

	ATBILDE UZ JAUTĀJUMU

	Pasūtītājs ir noteicis prasību par arhitektu ar spēkā esošu būvprakses sertifikātu arhitektūras jomā, ņemot vērā, ka projektēšanas darbi tiek veikti kapsētas teritorijā, kur nepieciešams nodrošināt ne tikai tehniski funkcionālus, bet arī vides un teritorijas telpiskajā struktūrā integrētus risinājumus. Arhitekta kompetence ir nepieciešama, lai izvērtētu kapavietu apbedījumu novietojumu, projektējamo celiņu, stāvlaukuma un citu labiekārtojuma elementu iekļaušanos esošajā kapsētas vidē, nodrošinot teritorijas funkcionālo un vizuālo kvalitāti.





